ლევონ I

ლევონ I  (; დ. უცნობია — გ. 14 თებერვალი, 1140, კონსტანტინოპოლში) — კილიკიის სომეხთა სამეფოს მეხუთე ლორდი (1129/1130 – 1137), ან „მთების ლორდი“, როგორც ამ სამეფოს მმართველებს უწოდებდნენ.

ლევონმა მოახერხა ბიზანტიის იმპერიისა და ჯვაროსნების დაპირისპირება ედესის საგრაფოსა და ანტიოქიის სამთავროსთან, თავის სასიკეთოდ გამოეყენებინა. მისი წარმატება ძირითადად სწორედ ამ დაპირისპირებას უკავშირდება, რომელიც ქრისტიანების გამარჯვებით დასრულდა. ბიზანტიელების გამარჯვებით კილიკიის სომეხთა სამეფომაც იხეირა.

მან გააფართოვა თავისი სამეფო კილიკიის ვაკეებიდან ხმელთაშუა ზღვამდე. მისი მმართველობის დროს სომხებსა და ჯვაროსნებს შორის ურთიერთობა აღარ იყო ისეთივე მყარი, როგორც მანამდე. უთანხმოების მთავარი მიზეზი სადავო ტერიტორია გახდა.

საბოლოოდ ლევონი ბიზანტიის იმპერატორმა იოანე II-მ დაამარცხა. სომხების ციხის აღების შემდეგ მან ლევონი და მისი ორი ვაჟი ტყვედ წაიყვანა კონსტანტინოპოლში, სადაც ლევონი მალევე დაიღუპა.

ცოლი და შვილები
ლევონის ცოლის სახელი უცნობია. (არსებობს ვერსია, რომ მას მეორე ცოლიც ჰყავდა, თუმცა ამის არცერთი წყარო არ მოიპოვება)
 თოროს II — კილიკიის სომეხთა სამეფოს მეექვსე ლორდი (1144/1145 – 1169)
 მლეჰი — კილიკიის სომეხთა სამეფოს მერვე ლორდი (1170–1175)
 სტეფანი
 რუბენი
 სხვადასხვა წყაროს ცნობით, ლევონს ორი ქალიშვილი ჰყავდა, თუმცა მათი სახელები უცნობია.

ლიტერატურა
Ghazarian, Jacob G: The Armenian Kingdom in Cilicia during the Crusades: The Integration of Cilician Armenians with the Latins (1080–1393); RoutledgeCurzon (Taylor & Francis Group), 2000, Abingdon; ISBN 0-7007-1418-9
Runciman, Steven: A History of the Crusades – Volume II.: The Kingdom of Jerusalem and the Frankish East: 1100–1187; Cambridge University Press, 1988, Cambridge; ISBN 0-521-06162-8

რესურსები ინტერნეტი
Smbat Sparapet's Chronicle
The Barony of Cilician Armenia

სქოლიო

კატეგორია:კილიკიის სომეხთა სამეფოს მეფეები
კატეგორია:გარდაცვლილი 1140
კატეგორია:გარდაცვლილი 14 თებერვალი
კატეგორია:დაბადების წელი უცნობია